open-index/open-wikipedia-markdown huggingface dataset:
סולימאן עובייד

**סולימאן עובייד** (24 במרץ 1984 – 6 באוגוסט 2025) היה כדורגלן פלסטיני ששיחק כחלוץ וכקשר. הוא כבש את שערו הבין-לאומי הראשון במהלך אליפות מערב אסיה בכדורגל 2010, וייצג את הנבחרת הלאומית הפלסטינית במוקדמות גביע האתגר של קונפדרציית הכדורגל של אסיה ב-2012 ובמוקדמות גביע העולם ב-2014. עובייד היה ידוע בכינוי "פלה הפלסטיני", על שם הכדורגלן הברזילאי פלה.

## קריירה
עובייד החל את קריירת הכדורגל המקצוענית שלו בקבוצת הכדורגל של מחנה הפליטים שאטי ברצועת עזה, "ח'דמאת א-שאטי" ב-2007. באותה שנה הוא זומן לראשונה לנבחרת פלסטין, בה ערך בסך הכול 24 הופעות וכבש שני שערים מעמדת החלוץ. הוא קיבל את הכינוי "פלה הפלסטיני" בזכות שער שכבש בספטמבר 2010 מול נבחרת תימן בכדורגל, במסגרת משחק באליפות מערב אסיה בירדן.

בשנים 2009–2013 שיחק בקבוצת הכדורגל החצי-מקצוענית ממחנה הפליטים אל-אמערי ליד רמאללה – מרכז שבאב אל-אמערי, המשחקת בליגת העל הפלסטינית. אחר כך חזר לעוד שתי קדנציות בח'דמאת א-שאטי בה שיחק עד 2021, אז פרש בגיל 39 אחרי שכבש יותר מ-100 שערים בקריירה.

ב-6 באוגוסט 2025, עובייד נורה ונהרג על ידי כוחות ישראליים בעזה בזמן שהמתין לסיוע הומניטרי לצד אזרחים אחרים, זאת על פי התאחדות הכדורגל הפלסטינית. הוא הותיר אחריו את אשתו וחמישה ילדים.

יומיים לאחר מכן, אופ"א (איגוד התאחדויות הכדורגל האירופיות) התייחס למותו ברשתות החברתיות. בהודעת הארגון בטוויטר נכתב "נפרדים מסולימאן עובייד, 'פלה הפלסטיני'. כישרון שנתן תקווה לילדים רבים, אפילו בשעות החשוכות ביותר". אך לא צוין האופן בו נהרג. בתגובה שחקן ליברפול מוחמד סלאח כתב: "מישהו יכול לספר לנו איך הוא מת?". 12 שעות אחר הציוץ של סלאח הוא כבר נחשף ליותר מ-63 מיליון איש, קיבל כמעט מיליון לייקים ושותף על ידי יותר מ-281 אלף חשבונות. 24 שעות אחרי הציוץ של סלאח הגיב דובר צה"ל לתקשורת הזרה, סא"ל נדב שושני, וכתב: "היי מוחמד, אחרי בדיקה ראשונית, לא מצאנו תיעוד של אירועים כלשהם שבהם היה מעורב סולימאן עובייד. על מנת לבחון מקרוב, אנו זקוקים לפרטים נוספים".

## סטטיסטיקות קריירה
### בין-לאומי

## תארים
**מרכז שבאב אל-אמארי**
* סגנות אלופת גביע הנשיא של קונפדרציית הכדורגל של אסיה 2012

**הישגים אישיים**
* מלך השערים של ליגת העל של רצועת עזה ב-2016

## הערות שוליים

## קישורים חיצוניים

קטגוריה:כדורגלני נבחרת פלסטין
קטגוריה:עזתים שנהרגו במלחמת חרבות ברזל
קטגוריה:פלסטינים שנולדו ב-1984
קטגוריה:פלסטינים שנפטרו ב-2025
בוא לים

השיר "**בוא לים**" (ידוע גם כ"**בוא אלינו לים**") הוא שיר של להקת חיל הים, שנכתב על ידי דן אלמגור והולחן על ידי יאיר רוזנבלום. השיר נכתב בשנת 1971 לתוכנית העשירית של הלהקה בשם "שירת הים".

## אודות השיר

השיר מתאר את החופש והיופי של הים, ולא מוזכר בו אף סממן צבאי. למרות הקלילות הנובעת מהשיר, הוא זכה לביקורת על כך שהוא נכתב בתקופה של מתיחות ביטחונית, וניסה להציג את צה"ל ככזה שאינו מוטרד יותר מאיומים ביטחוניים, כשהוא נישא על גבי אופוריית הניצחון של מלחמת ששת הימים.

השיר נכנס למצעדי הפזמונים השבועיים של הגל הקל ב־15 בנובמבר 1971, וצעד שישה שבועות, עד 27 בדצמבר. בשיאו הגיע למקום ה־13 (6.12.1971).

## קישורים חיצוניים
* "בוא אלינו לים", באתר הספרייה הלאומית
* 
* 
* אקורדים לשיר, באתר Tab4u
* 

###### ביצועים
* 
* 
* 
* 
* 
* 

## הערות שוליים

קטגוריה:שירי להקות צבאיות
קטגוריה:שירי להקת חיל הים
קטגוריה:שירים בעברית
קטגוריה:שירים שנכתבו על ידי דן אלמגור
קטגוריה:שירים שהולחנו על ידי יאיר רוזנבלום
קטגוריה:סינגלים בהוצאת הד ארצי
הפוגה הקטנה בסול מינור

"**הפוגה הקטנה בסול מינור**", רי"ב 578 של יוהאן סבסטיאן באך היא פוגה שנכתבה בשנים 1703–1707, בעת שבאך שהה בארנשטאדט, והיא מיצירותיו המוקדמות. שמה של הפוגה ניתן לה על מנת להבדילה מ"פנטזיה ופוגה בסול מינור", רי"ב 542, שנכתבה מאוחר יותר ומכונה לעיתים "הפוגה הגדולה בסול מינור", הדורשת טכניקת נגינה יותר מורכבת. זוהי אחת הפוגות הידועות של באך ואחת היצירות הנודעות לעוגב. בין עיבודיה הנודעים לתזמורת הוא של לאופולד סטוקובסקי.

## מבנה היצירה
ממוזער|מבנה הנושא הראשון|ימין
ממוזער|הפוגה הקטנה בסול מינור, רי"ב 578|ימין

היצירה בנויה מנושא בן 4 וחצי תיבות בסול מינור. זוהי פוגה ל-4 קולות. טכניקת ההלחנה שאולה מהטכניקה המפורסמת של ארכאנג'לו קורלי ממנו באך הושפע מאוד.

## בתרבות הפופולרית
הנושא המרכזי של היצירה שומש בשירם של להקת סבטון "The Red Baron" (הברון האדום) כחלק מאלבומם על שירים שקשורים למלחמת העולם הראשונה.

## ראו גם
* פוגה
* פסקליה ופוגה בדו מינור

## קישורים חיצוניים

## הערות שוליים

קטגוריה:יצירות מאת יוהאן סבסטיאן באך
קרלוס ריברה (זמר)

**קרלוס אוגוסטו ריברה גוארה** (בספרדית: **Carlos Augusto Rivera Guerra**; נולד ב-Huamantla, טלקסקלה ב-15 במרץ 1986), הידוע יותר בשם **קרלוס ריברה**, הוא זמר, מלחין ושחקן מקסיקני.

ריברה החל את הקריירה האמנותית שלו עם זכייה בדור השלישי של תוכנית הריאליטי של הטלוויזיה האצטקית, לה אקדמיה, בשנת 2004. הוא היה שופט בגרסאות שונות של התוכנית הבין-לאומית "The Voice", במהדורות הספרדיות והמקסיקניות של התוכניות "La voz", "La voz kids", "La voz México" ו-"La voz kids México".

יש לו שישה אלבומי אולפן: *Carlos Rivera* (2007), *Mexicano* (2010), *El hubiera no existe* (2013), *Yo creo* (2016), *Guerra* (2018) ו-*[[Sincerándome (álbum)|Sindrendonos]]* (2023). וגם עם אלבום מחווה; *Leyendas* (2021).

בין שיריו הפופולריים: "Te esperaba", "Me muero", "Voy a amarte", "Sería más fácil", "Si te vas".

## קישורים חיצוניים
* 

## הערות שוליים

קטגוריה:זמרים מקסיקנים
קטגוריה:מקסיקנים שנולדו ב-1986
הצי התימני

**הצי התימני** (בערבית: **القوات البحرية اليمنية**), ובאופן רשמי **הצי התימני ומשמר החופים** (בערבית: **القوات البحرية والدفاع الساحلي**), הוא הזרוע הימית של הכוחות המזוינים של תימן. הצי הוקם בשנת 1990 כאשר צפון תימן ודרום תימן התאחדו.

בתחילה היה הצי התימני קטן מאוד וכמעט לא קיים, שכן לא היה לו צי ימי מספק והוא התקשה לאכוף את המאבק בהברחות סמים שנכנסו לתימן דרך הים. עם זאת, בשנת 2006 רכשה תימן 10 ספינות סיור מדגם ביי-קלאס, שהיו יעילות מאוד בעצירת הברחות הסמים לתימן. כיום מופעלות ספינות הסיור מדגם ביי-קלאס של הצי בידי משמר החופים התימני.

## היסטוריה
מאז פרוץ מלחמת האזרחים בתימן במרץ 2015, לפחות חלקים מהצי ידועים ככאלה שתמכו בוועדה המהפכנית העליונה בשליטת החות'ים ובתומכיו של נשיא תימן לשעבר, עלי עבדאללה סאלח. באוקטובר 2016 פרסם הצי התימני הצהרה שלפיה כל ספינה סעודית שתחדור למים הטריטוריאליים של תימן – תושמד. על פי הדיווחים, הצי התימני תקף שתי ספינות מלחמה סעודיות ואת הספינה האמיראתית HSV-2 Swift מול חופי ים סוף. בעקבות כך, חיל האוויר המלכותי הסעודי תקף את הבסיס הימי באל-חודיידה והשמיד שתי ספינות טילים מהירות מתוך שלוש שהיו מתוצרת סינית. הצי התימני, שלכאורה קיבל סיוע מיועצים איראניים, שיפץ והבריח טילי שיוט נגד ספינות מסוג נור ואת משגריהם, וחיבר אותם למכ"מים ימיים – ושילב אותם במערך לתקיפת ספינות הקואליציה. טיל הנור, או גרסתו המקורית C-802, נקרא "אל מנדב-1", בטענה שמדובר בעיצוב וייצור תימני מקוריים. מכלית הדלק הסעודית "בורהידה" הייתה יעד לתקיפה, אך לא דווח על נזק. באוקטובר 2016, בזמן שספינות צי ארצות הברית סיירו באזור לתמיכה בבעלי בריתן הסעודים, ירו כוחות תימניים כתריסר טילי שיוט לעברן בשלושה ימים שונים. בתגובה, משחתת USS Nitze שיגרה חמישה טילי שיוט טומהוק והשמידה שלושה אתרי מכ"ם ימיים תימניים. חיל האוויר הסעודי ביצע גם הוא תקיפות והשמיד תחנת מכ"ם ימית נוספת. מאז, בהיעדר מערכי מכ"ם חופיים, החל הצי התימני להפעיל סירות מהירות וכלי טילים מהירים שנותרו כדי לעקוב בקירוב אחרי תנועת הספינות של קואליציית סעודיה.

## קישורים חיצוניים

## הערות שוליים

2025 08
קטגוריה:תימן: יחסי חוץ
גד סובול

**גד סובול** (נולד ב-8 באפריל 1939) הוא היסטוריון והנדסאי חשמל ישראלי, העוסק בחקר ארץ ישראל ובשימור אתרי מורשת, בפרט בעיר מגוריו, אשקלון. סובול הוא יקיר "המועצה לשימור אתרי מורשת בישראל" (2011) ויקיר העיר אשקלון (2013).

## ראשית חייו
סובול נולד ב שבחיפה ב-1939, ולמד בבח"א 21. הוא התגייס לצה"ל עם פרוץ מלחמת סיני, ושירת כמדריך בבית הספר בו למד. ב-1945 עבר עם משפחתו לקריית עמל. סיים לימודי הנדסאות חשמל ב"".

## קורות חיים
ב-1968 החל לעבוד במפעל "עשות אשקלון", ולשם כך העתיק את מגוריו מקריית טבעון לאשקלון. בתפקידו הראשון היה מנהל מחלקת החשמל, ובהמשך מנהל האחזקה, וכן היה שותף בפיתוח מערכות חשמליות של טנק ה"מרכבה" הישראלי, ולקח חלק בתכנון ובשיפור ההסבה מסימן 2 לסימן 3 של הטנק. במקביל לעבודתו, השלים תואר ראשון בהיסטוריה של עם ישראל ב, אותו סיים בהצטיינות. עם מעברו לעיר, החל להתעניין במיוחד בתולדות העיר.

עם פרישתו המוקדמת ב-1996 מעבודתו כאחראי פיתוח ב"עשות אשקלון", הצטרף למערכת הכתיבה של ספר אודות הקהילה היהודית בריינלנד-פפאלץ שבגרמניה, בהוצאת "יד ושם". ב-1999 החל בלימודי תואר שני באותו תחום באוניברסיטת בן-גוריון בנגב, שגם אותו סיים בהצטיינות, כאשר התזה שלו עסקה בתנועות הנוער היהודיות בגרמניה בין שתי מלחמות העולם.. בהמשך החל לימודי תואר שלישי בנושא גרמנים נוצרים בישראל.

ב-2007 וב-2011 פרסם יחד עם חוקר ארץ ישראל, אבי ששון, שני ספרים בהוצאת עיריית אשקלון – "אשקלון – שימור אתרים ומורשת" ו"אתרים היסטוריים באשקלון".

מ-2007 ועד 2020 כיהן כנאמן שימור אתרי מורשת באשקלון מטעם "המועצה לשימור אתרי מורשת בישראל".

ב-2013 נבחר לקבל את אות "יקיר העיר אשקלון".

בינואר 2015 זכה באות "יקיר הנוער" של אשקלון על רקע פעילותו בתחום שימור אתרי מורשת בעיר, כיזם הפרויקט "אמץ אתר" בבית הספר התיכון מקיף ה', במסגרתו תלמידים מאמצים אתר לשימור, מטפחים אותו ולומדים אודותיו.

במרץ 2025 הזניק יחד עם ראש עיריית אשקלון, תומר גלאם, את מרוץ אשקלון ע"ש , שם קראו לשחרורם של החטופים במלחמת חרבות ברזל.

## מכתביו
* 
* 
* 
* 
* 
* 

## חיים אישיים
סובול מתגורר באשקלון מאז 1968, הוא נשוי ליעל, אב ל-3 ילדים וסב ל-10 נכדים, ביניהם גלי וזיו ברמן, שנחטפו על ידי מחבלים פלסטיניים בטבח שבעה באוקטובר והושבו לישראל כעבור שנתיים במסגרת תוכנית 21 הנקודות.

## קישורים חיצוניים

* 

### כתבות
* 
* 

## הערות שוליים

קטגוריה:היסטוריונים ישראלים
קטגוריה:חיפה: אישים
קטגוריה:אשקלון: אישים
קטגוריה:בני משפחות של החטופים הישראלים ברצועת עזה במלחמת חרבות ברזל
קטגוריה:ישראלים שנולדו ב-1939
לאופולד שטיין

**לאופולד שטיין** (5 בנובמבר 1810, בורגפרפך – 2 בדצמבר 1882, פרנקפורט) היה רב רפורמי וסופר גרמני. נודע בעקבות מינויו לרב הקהילה היהודית בפרנקפורט במקום הרב שלמה זלמן טריר, מה שגרם לפרישת האורתודוקסים מהקהילה.

## ביוגרפיה
לאופולד שטיין היה בנו של הרב האזורי אברהם שטיין ואשתו גלה זוסמן. הוא למד בבית ספר יסודי באדלסדורף ובישיבת פיורדא. בשנת 1831 החל ללמוד מדעי הרוח באוניברסיטת וירצבורג, שם סיים את לימודיו עם תואר דוקטור לפילוסופיה. בין השנים 1835 ל-1843 שימש כרב באלטנקונשטאדט ובורגקונשטאדט.

בפרנקפורט באותו זמן משל נסיך מטעם נפוליון ובשנת 1808 הוא מינה לוועד הקהילה משכילים בלי בחירות. בין השנים 1808–1838 ועד הקהילה מירר את חיי האורתודוקסים ואסר על שחיטה כשירה, לימוד תורה וטבילה במקוה. בשנת 1843 הציעה משפחת רוטשילד לתמוך בבניית בית כנסת ראשי חדש בסכום של 250,000 גילדן, ואחד התנאים לכך היה שיימצא עוזר לרב טרייר הישיש, שהרב טרייר יראיין אותו וימנה אותו. ועד הקהילה הזמין את שטיין, שהיה רפורמי, ולכן הרב טרייר, סירב לבחון אותו, מה שהיה תנאי הכרחי למינוי. בתגובה, הסנאט של העיר החופשית פרנקפורט, לבקשת ועד הקהילה, פטר את שטיין מחובת הבחינה ואישר את מינויו ללא המבחן. הדבר הוביל לפיצול בקהילה היהודית. כמו כן בוטל החוזה עם רוטשילד.

בשנת 1849, האגודה האורתודוקסית נפרדה מהקהילה הכללית, וב-1851 הזמינה את רש"ר הירש לכהן כרבה.

שטיין המשיך לקדם קו רפורמי נחרץ. כדמוקרט נלהב, הוא תמך במהפכת 1848 עם נאומים נלהבים. הוא פעל בפרנקפורט, למרות התנגדות האורתודוקסים, להקמת בית כנסת ראשי חדש במקום זה שנבנה בשנת 1711, שהיה קטן וצפוף ועדיין שיקף את תנאי הגטו היהודי הישן. בשנת 1854 הוא הצליח להביא להריסת בית הכנסת, ובמקומו נבנה מבנה חדש ומרשים בין השנים 1855 ל-1860. עיצוב הפנים של בית הכנסת הראשי החדש התאים למאפיינים הליטורגיים של התנועה הרפורמית, וכלל למשל דוכן ועוגב.

בטקס הפתיחה החגיגי ב-23 במרץ 1860, נשא שטיין את נאום הפתיחה בנוכחות שני ראשי העיר והסנאט של פרנקפורט. בנאומו הדגיש כי בית הכנסת החדש הוא סמל לקשר של הקהילה היהודית עם הדת העתיקה ובד בבד לשייכותה לאומה הגרמנית. נאום זה גרם לסערה בוועד הקהילה. בעקבות מחלוקת זו, שטיין התפטר מתפקידו כרב בשנת 1861, מתוך אכזבה.

לאחר התפטרותו, הוא הקים מוסד חינוכי יהודי לבנות ובשנת 1869 הפך למטיף של "איחוד וסטאנד", קהילה של יהודים גרמנים-אמריקאים בעלי אוריינטציה רפורמית. בשנת 1872 הוא התפטר מתפקיד זה מסיבות בריאותיות. כבר בשנת 1867 הוא הצטרף ללשכת הבונים החופשיים "לאחדות".

### יצירות
בנוסף לאוספי דרשות, יצירות תאולוגיות על הדוגמה והאתיקה היהודית ו**ספר דת ישראלי** שיצא לאור בשנת 1858, ערך שטיין שני שבועונים: "המורה היהודי בבית" ו"ערב שבת". הוא כתב, בין היתר, את הדרמות "החשמונאים" (1859), "בית ארליך" (1863) ו"חטיפת הנערים מקרפנטרץ" (1863). בין השנים 1866 ל-1868, הוא ערך את הכרך הדו-כרכי "תמונות מחיי המשפחה היהודית העתיקה" של הצייר מפרנקפורט מוריץ דניאל אופנהיים.

## לקריאה נוספת
* שמש מרפא, ארטסקרול, עמ' רצ"ה.

## קישורים חיצוניים

* 
* ליאופולד שטיין, באתר Center for Jewish History.
* 
* 

## הערות שוליים

קטגוריה:רבנים רפורמים גרמנים
קטגוריה:בוגרי ישיבת פיורדא
קטגוריה:פרנקפורט: רבנים
קטגוריה:גרמנים שנולדו ב-1810
קטגוריה:גרמנים שנפטרו ב-1882
פונסקה (זמר)

**חואן פרננדו פונסקה קאררה** (בספרדית: **Juan Fernando Fonseca Carrera**; נולד ב-29 במאי 1979) הוא זמר קולומביאני. הוא נולד בבוגוטה, בחר במוזיקה בגיל צעיר, ולמד מוזיקה באופן רשמי במוסדות אוניברסיטת חבריאנה בבוגוטה ומכללת ברקלי למוזיקה בבוסטון. אלבום הבכורה של פונסקה, הנושא את שמו, משך אותו לתשומת לב רבה בקולומביה. אלבומו השני, Corazón יצא בשנת 2005 ובו השפעות של פופ/רוקה פוגשות ואיינאטו, bullerengue וטמבורה. Gratitud יצא ב-2008, Ilusión ב-2011.

פונסקה הקליט את האלבום סינפוניקו בהופעה עם Orquesta Sinfónica Nacional de Colombia ב-2013. בתחילת 2015, פונסקה זכה בפרס "לה מוסה פרימיו טריונפאדור" מטעם היכל התהילה של כותבי השירים הלטיניים, ובמאי קיבל את פרס האייקון העכשווי הראשון אי פעם בטקס פרסי המוזיקה הלטינית של SESAC. בסתיו של אותה השנה הוא הוציא את האלבום *Conexión*. אלבום זה כלל שיתופי פעולה עם אמנים מוכרים כמו חואנס וויקטור מנואל. פונסקה הוציא את האלבום Agustin בנובמבר 2018, שהיה מועמד לארבע פרסי הגראמי הלטיני ה-20.

בשנת 2018 קיבל פונסקה את "המסדר הרשמי של בויאקה", ההכרה החשובה ביותר שניתנה על ידי ממשלת קולומביה כחלק מעבודתו כמקדם פיוס ושלום. במהלך הקריירה המוזיקלית שלו, פונסקה זכה בשבעה פרסי גראמי לטיניים והיה מועמד פעמיים לפרסי גראמי.

## פרסים ומועמדויות

## קישורים חיצוניים

## הערות שוליים

קטגוריה:זוכי פרס גראמי הלטיני
קטגוריה:זמרים קולומביאנים
קטגוריה:ילידי 1979
חבק אותי (שיר של עמיר לב)

"**חבק אותי**" הוא שיר של הזמר הישראלי עמיר לב מתוך אלבומו השני, "עמיר לב". השיר הופיע כרצועה השנייה באלבום.

השיר עוסק ביחסים בין גבר לאישה. הוא מציג דיאלוג רגשי וטעון ביניהם, כשמרכזו הוא הפער בין הצורך בתנועה, שינוי וחופש, לבין הצורך ביציבות, קבלה והתמודדות עם הכאב.

לב סיפר על נסיבות כתיבת השיר כך: "יש פה סיפור של פרידה. יחסים שמגיעים לדד-אנד. פרידה ממישהי שהייתי איתה הרבה זמן. הכול התחיל מזה שהיא לקחה את הבגדים שלה מהארון הכניסה לתיק ואני עמדתי בזמן שהיא כרעה. זו הרגשה נוראה שאתה עומד ומישהו כורע תחתיך. הכתפיים שלה כאילו אמרו 'חבק אותי'. היא לא אמרה את זה אבל... טוב ברור שזה רק אצלי בראש".

## הערות שוליים

קטגוריה:שירי 1995
קטגוריה:שירי עמיר לב
קטגוריה:שירים בעברית
קטגוריה:שירים שנכתבו על ידי עמיר לב
קטגוריה:שירים שהולחנו על ידי עמיר לב
הגדת מודנה-בולוניה

[שמאל|ממוזער|250px|[מרור מתוך **הגדת מודנה-בולוניה**]]

**הגדת מודנה-בולוניה** (באנגלית: **Modena-Bologna Haggadah**) היא כתב יד מאויר מן הרבע השני של המאה ה-14, שנוצר בקטלוניה, ומורכב משני קטעים השמורים כיום בשתי ספריות באיטליה: בספרייה האוניברסיטאית של בולוניה (Ms. 2559) ובספרייה בית אֵסְטֵה במודנה (Cod. A. K. I. 22 – Or. 92). כתב היד כולל טקסט ההגדה של פסח ומיניאטורות המתארות את סיפור יציאת מצרים.

## היסטוריה
על אף שהחלק הבולונזי היה ידוע ככתב יד מן המאה ה־14, רק בשנת 1967 זיהה מנדל מצגר את הקשר בינו לבין החלק השמור במודנה. שני הקטעים כוללים כתובות המעידות כי שניהם היו בבעלות פרדיננד צ'פלי בשנת 1757, אך הבעלים הקודמים אינם ידועים.

## תיאור פיזי ומבנה
כתב היד נכתב על קלף, במידות של 250/245–248 × 175–178 מ"מ. החלק שבבולוניה כרוך בכריכה מודרנית ומכיל 205 דפים מחולקים למחברות. במחברת הראשונה (דפים 1–12) מופיעות 12 מיניאטורות עמוד מלא המתארות את מחזור סיפור יציאת מצרים. בהמשך (דפים 7–15) מופיע קטע סופי מטקסט ההגדה, ולאחריו גוף גדול של פיוטים לליל הסדר, לשבועות ולסוכות, מה שגרם לעיתים לסיווגו כמחזור פיוטים ולא כהגדה.

החלק שבמודנה מכיל קטע מטקסט ההגדה, שככל הנראה היה ממוקם במקור לאחר הטקסט של בולוניה ולאחר המיניאטורות. קטע זה כרוך בכריכה מהמאה ה־20, כולל שתי מחברות קלף: הראשונה בת 7 עמודים (1–7) והשנייה בת 8 עמודים (8–15). הקישוטים היחידים בחלק זה הם איורי מצה (6v) ומרור (7v), כמקובל בהגדות הקטלוניות.

## סגנון ואיקונוגרפיה
שמאל|ממוזער|250px|מתוך '''הגדת מודנה-בולוניה'''

המחזור המקראי שבחלק בולוניה קצר מזה שבהגדת סרייבו וכולל רק את ספר שמות. מצגר ציין כי שני כתבי היד - של בולוניה ושל סרייבו - קשורים מבחינה איקונוגרפית וסגנונית, ואף בעבודת הקלף. דבר המעלה אפשרות שנוצרו באותו סדנה, אף כי האפשרות הזו נשללת בשל תארוך שונה - מחצית השנייה של המאה ה־14 במקרה של סרייבו, לעומת תקופה מעט מוקדמת יותר במקרה של בולוניה.

הדמיון ניכר בציור הדמויות: עיניים שקועות, פנים מוארכות, לבוש דומה וסידור דמויות מקביל. עם זאת, כתב היד של בולוניה פשוט יותר, בעל פלטת צבעים מצומצמת ושקופה ולעיתים ללא צבע, בעוד שבסרייבו הצבעים מלאים ועזים. כמו כן, בבולוניה מופיעה סצנה אחת בעמוד, בניגוד לסרייבו שבה יש חלוקה לשתי רישומים.

היקפו הקצר של המחזור בבולוניה מעלה את השאלה האם מדובר במחזור שנועד מראש להיות מוגבל, או שמא במחזור המוקדש כולו לספר שמות תוך הדגשת נקודות השיא של סיפור יציאת מצרים.

## ראו גם
* הגדות קטלוניה
* הגדת סרייבו

## הערות שוליים

קטגוריה:כתבי יד עבריים מאוירים
מודנה-בולוניה
קטגוריה:ספרי המאה ה-14
קטגוריה:קטלוניה: תרבות
קבוצת המדיה רוטנה

**קבוצת המדיה רוטנה**, הידועה בכינויה **רוטנה** (באנגלית: **Rotana Media Group,** בערבית: **مجموعة روتانا**), היא חברת מדיה ובידור סעודית. היא נמצאת בשליטתו של הנסיך הסעודי אל-וליד בן טלאל באמצעות חברת ההחזקות קינגדום הולדינג קומפני. בבעלות רוטנה חברת הפקת סרטים (Rotana Studios), תחנות טלוויזיה חינמיות (Rotana TV), רשת תחנות רדיו (Rotana Radio), חברת תקליטים (Rotana Music Group) ועסקים נוספים.

## היסטוריה
רוטנה נוסדה על ידי האחים נגרו, מוחמד, ח'אלד, וליד, אחמד ונזר נגרו בשנת 1987, כחברת תקליטים.

בשנת 2003, הנסיך הסעודי אל-וליד בן טלאל רכש את מלוא השליטה בחברה, לאחר שרכש בתחילה 48% מהמניות בשנת 2002. הוא פיתח את פעילות החברה באופן ניכר כולל הקמת תחנות רדיו וערוצי סרטים. ב-2005 רכשה החברה שליש מסרטי ארכיון הסרטים של הקולנוע המצרי, שכלל 4,000 סרטים, במטרה לשמר אותם ולהפיץ אותם בפורמט דיגיטלי; בעזרת ארכיון הסרטים הוקם ערוץ הלוויין "רותאנא־סינמא", ערוץ המשדר סרטים ערביים, מצריים בעיקר. החברה גם רכשה בעלות על ספריית המוזיקה הגדולה ביותר בשפה הערבית, כולל הזכויות לשיריו של כוכב הפופ המצרי עמר דיאב והזמרות הלבנוניות אליסה והייפא והבי.

בשנת 2006 הפיקה החברה את הסרט "כיף אל-חאל?", הסרט העלילתי הראשון שהופק אי פעם בערב הסעודית, אותו ביים הבמאי הפלסטיני איזידור מוסלם.

בשנת 2010 רכש איל התקשורת רופרט מרדוק כ-9% מהחברה של בן טלאל המחזיקה בסרטים תמורת 70 מיליון דולר. המהלך ספג ביקורת בציבור המצרי עקב תמיכתו רבת השנים של מרדוק בישראל.

בשנת 2012 הפיקה החברה את הסרט "וג'דה", הסרט הראשון שבוים בידי אישה סעודית הייפא אל-מנסור.

## קבוצת המוזיקה רוטנה
קבוצת המוזיקה רוטנה (בערבית: مجموعة روتانا للموسيقى) היא חברת תקליטים וחטיבת המוזיקה של קבוצת המדיה רוטנה. היא חברת התקליטים הגדולה ביותר ובעלת רפרטואר המוזיקה הגדול ביותר בעולם הערבי, שבסיסה בריאד, עם סניפים נוספים הממוקמים בג'דה, ערב הסעודית, דובאי, כווית, קהיר, מצרים וביירות, לבנון. בין האמנים שהחברה מייצגת נמנים: הייפא והבי, מליסה, הינד, רדוואן, סבאח, ג'ורג' וסוף, נג'ווא כרם, מאג'דה א-רומי, מוסטפא קמר, חוסיין אל-ג'סמי, פייסל עזיזי, סוזן תמים ושאבה פדילה.

בשנת 2021, וורנר מיוזיק גרופ רכשה נתח ברוטנה מיוזיק, לפי שווי של כ-200 מיליון דולר.

## רדיו רוטנה
רדיו רוטנה היא רשת תחנות רדיו השייכות לקבוצת רוטנה. רדיו רוטנה משדר במספר מדינות ערב, ומנגן כמעט אך ורק מוזיקה שיצאה לאור בידי חברת התקליטים רוטנה רקורדס.

תחנות הרדיו כוללות את:
* לבנון: **רדיו רוטנה דלתא**
* ירדן : **רדיו רוטנה ירדן**
* ערב הסעודית: **רדיו Rotana FM ערב הסעודית**
* סוריה: **רדיו סטייל FM**

## ערוצי הטלוויזיה של רוטנה
* Rotana Khalijiah (בידור כללי)
* רוטנה דרמה (ערוץ דרמה) - לשעבר " רוטנה מסריה " מ-2011 עד 2017
* LBC Sat (בידור כללי) – בעבר נודע בשם " אל-פדאיה אל-לובניה "
* Rotana Cinema KSA ו־Rotana Cinema Egypt (ערוץ סרטים) – ערוץ סרטים שהוקם בשנת 2005 ומשדר אך ורק סרטים בערבית.
* רוטנה קלאסיק (סרטים קלאסיים) - ערוץ טלוויזיה מיוחד המשודך בחינם בלוויין
* רוטנה אפלאם (ערוץ סרטים) – ערוץ טלוויזיה בלוויין המשודר ללא תשלום הושק בשנת 2012.
* Rotana Clip (ערוץ קליפים מוזיקליים)
* רוטנה מוזיקה (ערוץ מוזיקה)
* אל רסאל (ערוץ דתי אסלאמי)
* רוטנה קידס (ערוץ ילדים) – הושק ב-1 באפריל 2020.
* רוטנה קומדי (ערוץ קומדיה)
* חדשות רונטנה (ערוץ חדשות)

## קישורים חיצוניים
* 

## הערות שוליים

רוטנה
קטגוריה:ערוצי טלוויזיה ערביים
קטגוריה:תחנות רדיו בערבית
קטגוריה:תקשורת ערבית
The Kiffness

**דייוויד סקוט** (נולד ב-11 בפברואר 1988), הידוע גם בשם הבמה שלו **"הקיפנס (The Kiffness)"**, הוא מוזיקאי, מפיק ואמן פרודיה דרום אפריקאי, המייסד והסולן של להקת "הקיפנס".

## ראשית חייו וקריירה
בשנת 2004, סקוט היה חבר במקהלת הנוער של קוואזולו-נטאל (KwaZulu-Natal), מקהלה בדרבן אשר בדרום אפריקה. הוא התחנך בבית הספר  בדרום אפריקה ולמד רפואה באוניברסיטת ויטווטרסראנד. אך הוא נשר מלימודיו שם ועבר ללימודי מוזיקה ופילוסופיה ב, תוך כדי לימודיו עבד כדי ג'יי וניגן בלהקת ג'אז. בשנת 2013, הוא הוציא את הסינגל הראשון שלו, "Where are You Going?", עם מת'יו גולד.

סקוט מופיע בדרך כלל לבוש בחליפה פרחונית בהתאמה אישית שתפר בווייטנאם, מבד שנבחר על ידיו ועל ידי אשתו, מכיוון שהוא דמה לווילונות של סבתו.

סקוט יוצר שירים סאטיריים המכוונים בעיקר לסוגיות פוליטיות בדרום אפריקה. בשנת 2017, הוציא שיר בשם "White Privilege" כניסיון להגביר את המודעות החברתית בקרב דרום אפריקאים לבנים. בשנת 2018 הוא צילם קליפ לשירו באפריקאנס "Pragtig Meisie", עם תמונה של פניו של הזמר סטיב הופמיר על בובה מתנפחת.

בשנת 2019, סקוט אסר על תאגיד השידור הדרום אפריקאי להשמיע את המוזיקה שלו כאשר התברר שהם לא שילמו למוזיקאים עבור השמעת שיריהם, והוא טען שמגיע לו 60,000 ראנד. באותה שנה, הוא השיק קריירת סולו. בשנת 2020, להקת הקיפנס עשתה פרודיה על ההמנון הלאומי של דרום אפריקה בתור שיר בשם "Nkosazan' Dlamini Trafficker", כחלק מביקורת על האיסור של נקוסאזנה דלמיני-זומה על מכירת סיגריות במהלך מגפת הקורונה. ראש עיריית אקורהולני דאז, מזוונדילה מסינה, מתח ביקורת על סקוט בטענה שהשיר גזעני. סקוט ומסינה דנו בכך מאוחר יותר בטלפון, כאשר המוזיקאי הגן על עבודתו כסאטירה. בנוסף, סקוט יצר פרודיה על השיר "Jerusalema" שכוון למנהיג מפלגת לוחמי החופש הכלכלי, יוליוס מאלמה, בעקבות פעילי EFF שתקפו חנויות של הרשת  בגלל פרסומת לשמפו שנחשבו בעיניהם לגזעניות.

בסוף 2020, סקוט שיתף פעולה עם המוזיקאי הטורקי בילאל גורגן' ברמיקס לביצועו של גורגן לשיר "Ievan polkka" שהפך ויראלי ביוטיוב. בשנת 2021, הוא יצר שיר פרודיה לשיר "The Click Song" של מרים מקבה כדי לסייע לאנשים בהגיית השמות החדשים פורט אליזבת, קינג וויליאמז טאון ומקליר לאחר שממשלת דרום אפריקה שינתה אותם.

בספטמבר 2024, סקוט הפיק שיר סאטירה על הטענה שהעלה דונלד טראמפ אשר היה מועמד לנשיאות ארצות הברית, בעימות נשיאותי באותו חודש. טראמפ חזר על דיווחים לא מאומתים לפיהם מהגרים מהאיטי לספרינגפילד אכלו חתולים וכלבים שהוחזקו כחיות מחמד על ידי חברי הקהילה המקומית. הטענה נדחתה לאחר מכן על ידי ראש עיריית ספרינגפילד, רוב רו, ונדחתה בלעג רב בתקשורת. השיר של סקוט, "אוכלים את החתולים", הפך מאז ויראלי ברשתות החברתיות.

## פעילנות (אקטיביזם)
בשנת 2016, סקוט ספד לקורבנות הירי במועדון הלילה פולס באורלנדו, פלורידה, על ידי הוצאת שיר בשם "You Say You Love Me".

בשנת 2021, סקוט גייס מעל 100,000 ראנד עבור אגודה נגד התעללות בבעלי חיים עם יציאת המיני-אלבום שלו, *Cat Jams*.

במהלך הפלישה הרוסית לאוקראינה בשנת 2022, סקוט תמך באוקראינה על ידי רמיקס לשיר העם האוקראיני "Oi u luzi chervona kalyna", בביצוע סולן להקת Boombox, אנדריי קליבניוק, שביטל את סיבוב ההופעות שלו בארצות הברית כדי להגן על ארצו מפני הפלישה של הכוחות המזוינים הרוסיים. תמלוגים מהרמיקס נועדו לסיוע הומניטרי לכוחות המזוינים של אוקראינה.

## קישורים חיצוניים
* 
* 

## הערות שוליים

קטגוריה:הרכבים מוזיקליים של אדם אחד
קטגוריה:בוגרי אוניברסיטת ויטווטרסראנד
קטגוריה:מוזיקאים דרום אפריקאים
קטגוריה:דרום אפריקאים שנולדו ב-1988
נתיב הוויראריקה דרך האתרים הקדושים אל ויריקוטה (טטווארי ואחויה)

**נתיב הוויראריקה דרך האתרים הקדושים אל ויריקוטה** (בספרדית: **Ruta Wixárika por los sitios sagrados hasta Wiricuta**) הוא אתר מורשת עולמית שהוכרז ב-2025, ואשר מוקדש לנתיב שלאורכו אתרים ונופים קדושים לבני הוויראריקה (Wixárika), המוכרים יותר בשם ויצ'ול , אחת הקבוצות האתניות של מסו-אמריקה. הנתיב מוכר גם בשם "**[[טטווארי]] ואחויה**" (**Tatehuarí Huajuyé**) שמשמעותו בשפת הוויראריקה הוא "הנתיב של סבא אש". הנתיב שאורכו כ-500 ק"מ בצפון-מרכז מקסיקו חוצה את המדינות נאיאריט, חליסקו, סקטקס, סן לואיס פוטוסי ודורנגו, והוא אינו דרך מוגדרת ומסומנת, אלא מארג של שבילים העוקבים אחר נתיבי סחר פרה-קולומביאניים בין האוקיינוס השקט למפרץ מקסיקו. הנתיב מתחיל בחלקו הדרומי של רכס סיירה מדרה המערבי  ומתקדם לכיוון צפון-מזרח, תוך שהוא פוקד 18 אתרים ונופים קדושים, עד למדבר ויריקוטה  הקדוש לוויראריקה. שני אתרים קדושים נוספים נכללו בהכרזה אף על פי שהם אינם שוכנים לאורך הנתיב, אך גם הם מהווים חלק ממסורת הצליינות של הוויראריקה.

הנתיב הוא מסע מקודש שהוויראריקה עורכים מדי שנה, מרכס הסיירה מדרה המערבי אל מדבר ויריקוטה, המהווה אתר מפתח בקוסמוגוניה (תורת התהוות העולם) שלהם, מקום בו לפי המסורת שלהם השמש נולדה, והעולם נבע ממנו. המסע הטקסי מסמל את שובו של מקור החיים, את בריאתו המחודשת של היקום ואת חידוש יחסיו עם האלים, ומבטיח את האיזון של היקום ואת שלומם של בני האדם. הנתיב עובר דרך מספר אזורים אקולוגיים, כגון הרים, מישורי בתה, לגונות וביצות, ודרך אזורי יישוב כפריים ועירוניים. לאורך הדרך נמצאים מקדשים (Xiriquis), שדות תירס מסורתיים , דרכים פרה-קולומביאניות ואתרים מקודשים כגון גבעות, תצורות סלע, ביצות ומעיינות, הקשורים לתירס, פיוטה, העיט הזהוב, הזאב והאייל. במהלך מסע הצליינות, הצליינים משאירים מתת ומשתתפים בטקסים הנחשבים חיוניים להמשכה של החקלאות, וכן מלקטים צמחים ומינים רפואיים בעלי משמעות תרבותית. מכיוון שלוויראריקה אין שפה כתובה, למסע הצליינות יש חשיבות נוספת של חיבור בין אוכלוסיות, הפצת ידע תרבותי וחיזוק מנהגים תרבותיים.

## האתרים לאורך הנתיב

## הערות שוליים

קטגוריה:מקסיקו: תרבות
עונת 2010/2011 בליגת העל הארגנטינאית

**עונת 2010/2011 בליגת העל הארגנטינאית** הייתה העונה ה-120 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-6 באוגוסט 2010 והסתיימו ב-30 ביוני 2011.  

בהתאם לתוצאות של העונה הקודמת טוקומאן, צ'קריטה ג'וניורס ורוסאריו סנטראל ירדו ליגה. במקומם עלו אולימפו, קילמס אתלטיקו קלוב ואול בויס.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

לקביעת היורדות לליגה משנה הוכנה טבלה של הישגי הקבוצות בעונות 2007/2008, 2008/2009 ו-2009/2010. 2 קבוצות אחרונות בטבלה זו ירדו ליגה. 2 קבוצות נוספות שיחקו משחקי מבחן (משחק בית ומשחק חוץ) נגד קבוצות מליגת המשנה הארגנטינאית.

אסטודיאנטס לה פלאטה זכתה בתחרות אפרטורה (תואר השישי של הקבוצה), בהמשך ולס סארספילד זכתה בתחרות קאלוסורה (התואר השמיני של הקבוצה). העפלה לגביע ליברטדורס 2011 הוענקה על בסיס סיכום תוצאות ב-2 תחרויות של העונה, סך הכול העפילו 4 קבוצות.

בהתאם לטבלת הישגים בעונות קודמות קילמס אתלטיקו קלוב והורקאן ירדו ליגה. ריבר פלייט וחימנסיה לה פלאטה שיחקו משחקי מבחן. הם הפסידו וירדו ליגה.

סנטיאגו סילבה () מולס סארספילד ודניס סטראקואלורסי מטיגרה כבשו 11 שערים וזכה בתואר מלך השערים של אפרטורה שנה שנייה ברציפות. חבייר קמפורה מהורקאן וטאופילו גוטיירס () מראסינג קלוב כבשו 11 שערים וזכו בתואר מלך השערים של קלאוסורה.

פרס כדורגלן השנה בארגנטינה הוענק לליונל מסי מברצלונה () (בפעם החמישית) ולחואן רומן ריקלמה מבוקה ג'וניורס כשחקן ליגת העל (בפעם הרביעית).
### תחרות אפרטורה

התחרות החלה ב-21 באוגוסט והסתיימה ב-14 בדצמבר.  

## אליפות קלאוסורה

התחרות החלה ב-11 בפברואר והסתיימה ב-19 ביוני.  

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:עונות בליגת העל הארגנטינאית
קטגוריה:2010 באמריקה הדרומית
קטגוריה:2011 באמריקה הדרומית
קארים קימבידי

**כרים קימבולדי** (בצרפתית: **Karim Kimvuidi**; נולד ב-13 במרץ 2002) הוא כדורגלן קונגולזי המשחק בעמדת הקשר התקפי הקיצוני במועדון ספורט אשדוד מליגת העל.

## קריירה
בשנים 2019–2022 שיחק בקבוצת מוטמה פמבה מליגת העל הקונגולזית, ובקיץ 2022 עבר למריצבורג יונייטד מליגת העל הדרום אפריקאית. הוא ערך הופעת בכורה בקבוצה ב-6 באוגוסט בתיקו 1-1 נגד סחוחונה מאוחד. בתום העונה ירד ליגה עם הקבוצה בלי שכבש אפילו שער אחד. בעקבות ירידת הליגה עבר לקבוצת אורלנדו פיראטס ביולי 2023. ב-20 בספטמבר ערך את הופעת הבכורה שלו בקבוצה, בהפסד 1-0 לממלודי סאנדאונס. ב-17 בדצמבר כבש שער בכורה בניצחון 1–2 על לאמונטוויל גולדן ארואס.

ב-11 באוגוסט 2025 הושאל לעונה אחת למועדון ספורט אשדוד מליגת העל עם אופצייה לרכישה.

קימוודי היה בסגל נבחרת הרפובליקה הדמוקרטית של קונגו לאליפות האומות האפריקאיות 2020, אך לא שותף. יש לו הופעה אחת במדי הנבחרת הלאומית.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני מועדון ספורט אשדוד
קטגוריה:ספורטאים מהרפובליקה הדמוקרטית של קונגו בישראל
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלנים זרים בישראל
קטגוריה:כדורגלני מריצבורג יונייטד
קטגוריה:כדורגלני אורלנדו פירטס
קטגוריה:קונגולזים שנולדו ב-2002
Hear Me

"**Hear Me**" הוא סינגל של להקת הפופ רוק האמריקאית Imagine Dragons. השיר יצא לאור ב-24 בנובמבר 2012 על ידי חברת התקליטים אינטרסקופ רקורדס. הוא נכתב בידי בן מקי, דן ריינולדס וויין סרמון, ומופיע כרצועה השביעית באלבום הבכורה של הלהקה, Night Visions.

## הופעות חיות
השיר בוצע בהופעה חיה לראשונה ב-6 במרץ 2010 בלאס וגאס.

## וידאו קליפ
לשיר לא הופק קליפ רשמי, אך הלהקה פרסמה ביוטיוב סרטון לשיר, שכלל תמונות המציגות את מילות השיר, ששותפו על ידי מעריציהם באינסטגרם. זהו הקליפ השני של הלהקה שנוצר בשיתוף עם מעריציה, לאחר הקליפ של השיר Tokyo, שיצא ב-10 בינואר 2011, בו נראו מעריצי הלהקה רוקדים.

## שימוש בולט במדיה
השיר הופיע בפסקול הסרט "Answers to Nothing".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2012
קטגוריה:שירי Imagine Dragons
קטגוריה:שירים באנגלית
קטגוריה:שירי רוק אלטרנטיבי
קטגוריה:סינגלים בהוצאת אינטרסקופ רקורדס
סאנה גומש (1999)

**סאנה גומש** (בפורטוגזית: **Saná Gomes**; נולד ב-10 באוקטובר 1999 בביסאו שבגינאה ביסאו) הוא כדורגלן מגינאה ביסאו המשחק בעמדת המגן השמאלי בקבוצת הפועל חיפה מליגת העל הישראלית ובנבחרת גינאה ביסאו.

## קריירת מועדונים
גומש גדל במחלקות הנוער של פונטניאס, אשטוריל, ג.ד. שאביש ואוניאו דשפורטיבה דה לייריה. בשנת 2016 החל לשחק בקבוצה הבוגרת של אוניאו דשפורטיבה דה לייריה במסגרת הליגה הפורטוגלית השלישית. בשנת 2017 חתם בספורטינג בראגה, ממנה הושאל לקבוצות מונטלגרה ו-1º דזמברו מהליגה הפורטוגלית השלישית, ולאחר מכן באופן קבוע לסרטננסה, גם היא מהליגה השלישית.

ב-2 במרץ 2020 חתם בנואה מליגת העל הארמנית. הוא ערך 44 הופעות ליגה במדי המועדון, בהן הבקיע שני שערים, וזכה עם המועדון בגביע העצמאות הארמני ובסופר קאפ הארמני.

ב-29 ביולי 2022 חתם בדברצן ו.ס.ק. מליגת העל ההונגרית, וב-30 בינואר 2023 הושאל לברואה סטארה זאגורה מליגת העל הבולגרית עד לתום עונת .

בהמשך שיחק בקבוצות בלננסש מהליגה הפורטוגלית השנייה, אנאדיה מהליגה הפורטוגלית השלישית ואומוניה ארדיפו מליגת העל הקפריסאית.

ב-12 באוגוסט 2025 חתם על חוזה לעונה אחת בהפועל חיפה מליגת העל הישראלית.

## קריירה בין-לאומית
ב-23 במרץ 2022 ערך גומש את הופעת הבכורה שלו בנבחרת גינאה ביסאו, בניצחון 3-0 על נבחרת גינאה המשוונית במשחק ידידות.

## תארים
;נואה
* גביע העצמאות הארמני (1): 2019/2020
* הסופר קאפ הארמני (1): 2020

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:גינאה ביסאו: מגני כדורגל
קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני הפועל חיפה
קטגוריה:כדורגלנים זרים בישראל
קטגוריה:כדורגלני נבחרת גינאה ביסאו
קטגוריה:פורטוגזים שנולדו ב-1999
סן דייגו (כדורגל)

**מועדון הכדורגל סן דייגו** (באנגלית: **San Diego FC**) הוא קבוצת כדורגל אמריקאית מהעיר סן דייגו שבקליפורניה, המשחקת בליגת ה-MLS. אצטדיונה הביתי של הקבוצה הוא אצטדיון סנאפדרגון המכיל 35,000 מקומות. המועדון נמצא בבעלות קבוצה בראשות איש העסקים הבריטי-מצרי והפוליטיקאי לשעבר מוחמד מנסור. הקבוצה החלה לשחק ב-MLS באזור המערבי בעונת 2025 והייתה הקבוצה ה-30 בליגה.

## היסטוריה
קבוצת הכדורגל המקצוענית המוקדמת ביותר של סן דייגו הייתה "סן דייגו טורוס", אשר שיחקה בליגת הכדורגל הצפון אמריקאית (NASL). היא שיחקה בה עונה אחת בלבד, בעונת 1968. קבוצת NASL שנייה מהעיר נקראה "סן דייגו ג'וז" (Jaws). היא הוקמה בשנת 1976 לאחר פירוק בולטימור קומטס. בשנת 1978 שינה המועדון את שמו ל"סוקרז". מאוחר יותר עברה הקבוצה לליגת הכדורגל המרכזית בכדורגל אולמות, שבה זכתה בשמונה אליפויות בתשע עונות. ב-1993 עברה הקבוצה לליגה הקונטיננטלית לכדורגל אולמות; היא נסגרה ב-1997. הקבוצה שבה לפעילות מאוחר יותר בין השנים 2001 ל-2004. קבוצה שלישית של כדורגל אולמות החלה לשחק ב-2009. קבוצות מאוחרות יותר מהעיר כללו את "סן דייגו פלאש" ו"סן דייגו 1904", אשר שיחקו תקופות קצרות בליגות הנמוכות של הכדורגל האמריקאי בשנות ה-2000 ובעשור השני של המאה ה-21 לפני שנסגרו.

במהלך הקמת ה-MLS באמצע שנות ה-90, סן דייגו לא הייתה בין הערים בארצות הברית שהגישו הצעה לקבוצה בעונת הפתיחה, אך הביעה עניין וקיימה מספר פגישות עם מנהלת הליגה.

שבט סיקואן של אומת קומיאי, שבט אינדיאני ילידי המוכר פדרלית שמפעיל מקומות בילוי מקומיים, החל לחפש הזדמנויות להשקעה בקבוצת כדורגל בדצמבר 2020. השבט יצר קשר עם קבוצת מנסור בראשות איש העסקים מוחמד מנסור, שהצטרף להצעה בסוף 2022. סן דייגו התחרתה עם הצעות מלאס וגאס, להפוך לקבוצה ה-30 ב-MLS. ההצעה העיקרית של לאס וגאס הייתה בראשות וס אידנס ונאסף סוויריס, שהיו בעליה המשותפים של אסטון וילה מהפרמייר ליג.

ב-18 במאי 2023, באירוע באצטדיון סנאפדרגון, הודיעה מנהלת ה-MLS כי הקבוצה ה-30 בליגה תהיה סן דייגו, אשר בבעלות מנסור ושבט סיקואן. מועדון הכדורגל סן דייגו היה למועדון הרביעי בליגה ממדינת קליפורניה. לפי דיווחים בתקשורת, קבוצת הבעלים שילמה דמי הרחבה בסך 500 מיליון דולר.

סן דייגו החלה לשחק בליגה בעונת 2025.

## סגל הקבוצה
; נכון ל-12 באוגוסט 2025

 (בהשאלה מפאפוס)

 (בהשאלה מסלטה ויגו)

 (בהשאלה מפילדלפיה יוניון)

 (בהשאלה מלוס אנג'לס)

 (בהשאלה מסן חוזה ארת'קווייקס)

## קישורים חיצוניים

* 

## הערות שוליים

קטגוריה:קבוצות כדורגל אמריקאיות
קטגוריה:קבוצות MLS
קטגוריה:סן דייגו: מועדוני ספורט
קטגוריה:סן דייגו: ספורט
מריבל

**מריבל** הוא אתר סקי בעמק טרנטז באלפים הצרפתיים. מריבל משמש גם כשם כולל לשלושת הכפרים השכנים לאתר בקומונה לה אלו במחוז סבואה בצרפת, ליד העיירה מוטייה. הכפרים נמצאים בתחום שמורת הטבע ונואז ומהווים חלק ממערך מתחמי הסקי לה טרואה ואלה.

## היסטוריה
**מריבל לה אלו** הוקם בסמוך לכפר המסורתי מורל, שמרכזו ממוקם בגובה של כ-1400 מטר מעל פני הים. האתר הוקם על ידי מייג'ור פיטר לינדזי, יזם סקוטי שחיפש אתר חדש לספורט חורף הרחק מאתרי הסקי של אוסטריה וגרמניה, בשל עלייתו של המשטר הנאצי. בשנת 1936, ביקר לראשונה בעיירה לה אלו. ביקור זה העלה בדמיונו חזון להפוך את העיירה לאתר סקי. לשם כך, הקים ראשית חברת נדל"ן על מנת לגייס מימון נרחב דיו להקמת אתר אתר הנופש. בשנת 1938, הוצבה המעלית הראשונה מעל לה אלו. שנה לאחר מכן, הוא החל בבניית הבקתות והמלונות הראשונים בכפר מריבל. שלוש שנים לאחר מכן, נבלם תהליך פיתוח אתר הנופש בשל המלחמה. עם תום המלחמה, אמנם, המשך תהליך הפיתוח. פיטר לינדזי, שבינתיים קודם לדרגת קולונל, גייס לצידו אדריכלים מובילים בתחומם, פול גרילו (גרנד פרי דה רומא 1937) ושותפו כריסטיאן דורופט. בסיועם, תוכננו כלל המבנים בהתאם לסגנון השאלט שאפיין את אזור דוכסות סבויה, תוך שימוש בעץ ואבן לקירות, עם גגות צפחה משופעים. בשנת 1950, נבנה רכבל בורגין-סוליר כדי לחבר את אתר הנופש לקורשבל. משפחתו של לינדזי ממשיכה להחזיק בבבעלותה נתח מאתר הנופש. אפרו של לינדזי ואפרו של אשתו מפוזרים על הר בורגין.

מריבל שימשה כאתר משנה ואירחה כמה מאירועי אולימפיאדת החורף 1992 שאורגנה על ידי אלברוויל הסמוכה. אתר הנופש אירח את אירועי ההוקי קרח ואת אירועי הסקי האלפיני לנשים. עד 2011, אירחה מריבל את פסטיבל אלטיטיוד, עם אמנים כמו KT טנסטול, מרקוס בריגסטוק ואומיד דיג'לילי שהופיעו בברים ובמועדוני הלילה סביב אתר הנופש. בשנת 2011, הוכרז כי הפסטיבל יועבר לאוסטריה, עקב ירידה בתמיכת לשכת התיירות של מריבל.

אתר הסקי מהווה חלק מאזור הסקי טרואה ואלה. אזור שלושת העמקים כולל 180 מעליות, 335 מסלולים מסומנים (מעל 600 קילומטרים) ומעל 130 ק"מ של מסלולי קרוס קאנטרי. מסלול שלושת העמקים הורחב בשנת 1996 כדי לכלול עמק רביעי, אם כי האזור שמר על השם טרואה ואלה. האזור כולל את אתרי הנופש קורשבל, לה טניה, מריבל, לה מנוויר-סן מרטן, ואל טורנס ואורל.

אתר הנופש כולל את תת-הכפרים הבאים: **מריבל-מוטארה**, בגובה 1,750 מטר לכיוון ראש עמק אלו - המונגש על ידי רכבל פלאטייה המספק גישה לאתרי הנופש הסמוכים **לה מנוויר** ו-**ואל טורנס. כמו כן מורכב האתר מהכפרים ראפורט** ולה **גיטאז**, המונגשים על ידי רכבל מריבל האולימפי, **שנדון**, המציעה גישה חופשית באוטובוס לאתר הנופש **וכפר מריבל,** הממוקם בגובה 1,400 מטר על הכביש לקורשבל 1850.

## סקי בעמק טרנטז
בעמק טרנטז נמצא הריכוז הגבוה ביותר של אתרי סקי ברמה עולמית בעולם. המערכות השכנות הידועות ביותר הן פרדיסקי (לה ארק, לה פלאן) ואספאס קילי (ואל-ד'איזר וטינייה ). כרטיס שבועי לרכבל הסקי במריבל/ לה טרואה ואלה מציע אפשרות לגלוש יום אחד בכל אחת משתי המערכות האחרות שהוזכרו. בעבר הועלו תוכניות לחבר את כל המערכות ואתרי הנופש כדי ליצור את אזור הסקי הגדול בעולם. אולם חזון לא מומש בשל הקמת שמורת הטבע ונואז.

## קישורים חיצוניים
* 

## הערות שוליים

קטגוריה:אתרי סקי בצרפת
קטגוריה:אולימפיאדת אלברוויל (1992)
בלילות (שיר של ליעם חכמון ועטר מיינר)

"**בלילות**" הוא שיר שהוקלט על ידי הזמרים הישראלים ליעם חכמון ועטר מיינר. הוא יצא לאור בהוצאה עצמי ב-18 בנובמבר 2024 עם שאר רצועות האלבום של חכמון, "עכשיו תורך".

## רקע והפקה
"בלילות" נוצר במסגרת העבודה על האלבום "עכשיו תורך" של חכמון, הכולל שיתופי פעולה עם אמנים שונים בסצנת הפופ וההיפ הופ הישראלית. עטר מיינר, מוזיקאי ומפיק המזוהה עם שילוב בין היפ הופ, פופ ואלקטרוניקה, צורף להקלטה הן כמבצע והן כשותף בעיבוד המוזיקלי. השיר מופיע כרצועה החמישית באלבום.

מילות השיר נכתבו בגוף ראשון ומציגות נרטיב של געגוע, חיפוש אחר נחמה וביטחון רגשי ברגעי לילה בודדים. בין השורות ניתן למצוא ביטויים המדגישים חוויות של אובדן ותלות רגשית, כמו "היית לי בית, נתת לי מקום" ו־"הכי אבוד בעולם מהבית לבר". הטקסט מאופיין בשפה ישירה ופשוטה, עם חזרות על מוטיבים של לילה, בדידות ואהבה.

ביולי 2025 השיר נכלל בפסקול הסרט לשחרר את שולי סאן של שלישיית מה קשור, ובעקבות ההופעה בסרט השיר נכנס לפלייליסטים של תחנות הרדיו גלגלצ וכאן גימל.

## מיקומי שיא

## הערות שוליים

קטגוריה:דואטים
קטגוריה:שירים בעברית
קופה אמריקה נשים 2025

**קופה אמריקה נשים 2025** (בספרדית: **2025 Copa América Femenina**) הוא הטורניר העשירי של הקופה אמריקה לנשים שארגנה CONMEBOL. הטורניר נערך באקוודור והתקיים מ-11 ביולי עד ה-2 באוגוסט 2025. בשונה מהטורנירים שנערכו בעבר, התחרות לא שימשה כטורניר המוקדמות לגביע העולם בכדורגל נשים, ובמקום זאת שתי הפיינליסטיות העפילו לטורניר הכדורגל  של אולימפיאדת לוס אנג'לס ב-2028.

האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. משחק הגמר היה שיחזור של הגמר מהאליפות הקודמת, ובו נפגשו  והאלופה המכהנת . בסיום המשחק, שנערך בקיטו, ניצחה ברזיל 5–4 בדו-קרב פנדלים וזכתה בטורניר בפעם החמישית ברציפות והתשיעית בסך הכל.

מלבד ברזיל וקולומביה שהעפילו למשחקים האולימפיים, נבחרות ,  ו  - שסיימו במקומות 3–5, העפילו לטורניר הכדורגל של המשחקים הפאן-אמריקאיים ב-2027.

## שלב הבתים
### בית א'

### בית ב'

## שלב הנוקאאוט

קטגוריה:קופה אמריקה נשים
קטגוריה:תחרויות כדורגל ב-2025
קטגוריה:תחרויות כדורגל באקוודור
קטגוריה:2025 באמריקה הדרומית
פירנה (עיר)

**פירנה** (בגרמנית: ) היא עיר במדינת סקסוניה שבגרמניה. היא בירת מחוז זקזישה שווייץ-אוסטארצגבירגה.

העיר נמצאת במרחק קטן מדרזדן וכמוה, שוכנת לגדות נהר האלבה (Elbe), אשר נשפך אל הים הצפוני כמה מאות קילומטרים צפונה משם, בתחומי העיר המבורג.

## היסטוריה
קיימות עדויות להתיישבות אנושית במקום כבר מסוף התקופה הפלאוליתית וכן מהתקופה הנאוליתית. ב התיישבו שבטי הסורבים באזור. התיישבות בשם הנוכחי מוזכרת משנת 1269 תחת שלטון מרקיזות מייסן. ב-1293 עבר האזור לשליטת ממלכת בוהמיה.

בזמן כלשהו בין המאות ה-16 וה-17 נבנתה טירת זוננשטיין.

במהלך מלחמת שבע השנים, פלשו והביסו הפרוסים את צבא סקסוניה שנסוגו והתבצרו בטירה.
כחלק ממלחמות נפוליאון בכוחות הקואליציה האנטי-צרפתית השישית כבשו הצרפתים את העיר, ונפוליאון השתכן בטירה עם מטהו.
באמצע המאה ה-19, כשהגיעה המהפכה התעשייתית לאזור, הוקמו בעיר מפעלים בתחומי תעשייה שונים, בהם הנדסת מכונות, זכוכית, תאית וטקסטיל והעיר הפכה לעיר תעשייה.

משנת 1811 פעל בטירת זוננשטיין בית חולים פסיכיאטרי. מ-1940 היה בית החולים אתר מרכזי להוצאה לפועל של תוכנית T4 - אותנסיה. בטירה נרצחו על ידי הנצאים כ-13,720 איש, שסבלו מפגמים גופניים, כמומים מולדים או מחלות כרוניות וכן מקשיים נפשיים. ב-1941 נרצחו בטירה אסירים פוליטיים ויהודים שנשלחו ממחנות ריכוז. לאחר מכן הפסיקה הטירה לשמש כאתר השמדה ושימשה בהמשך המלחמה כבית חולים צבאי. ב-1945 הפציצו מטוסי בעלות הברית את מסילת הרכבת שעברה בעיר, וכתוצאה מכך נהרגו כ-200 איש, רובם אזרחים. לאחר המלחמה, נמצא האזור תחת שלטון גרמניה המזרחית.

## קישורים חיצוניים

* 

קטגוריה:סקסוניה: ערים
צפון קיונגסאנג

**מחוז צפון קיונגסאנג** (בקוריאנית: **경상북도**) הוא מחוז במזרח קוריאה הדרומית ששטחו 18,420 קמ"ר והוא המחוז הגדול ביותר בחצי האי הקוריאני. המחוז נוצר ב-1896 מהמחצית הצפונית של  לשעבר, ונותר פרובינציה של קוריאה (בתקופת השלטון היפני) עד לחלוקת המדינה ב-1945, ואז הפך לחלק מקוריאה הדרומית.

טגו הייתה בירת המחוז השנים 1896 ל-1981, אך לא הייתה חלק מהמחוז מאז 1981. ב-2016 עברה בירת המחוז ל.

## היסטוריה
 בת 1,000 השנים שגשגה ואיחדה את שלוש הממלכות של קוריאה. האזור נקרא מחוז קיונגסאנג בשנת 1314 בתקופת . ב-1896, בתקופת שושלת ג'וסון, שונה שמו של האזור לקיונגסאנגבוק-דו. המחוז המנהלי הנוכחי אורגן מחדש ב-1914.

## גאוגרפיה
המחוז הוא חלק מאזור , הגובל בדרום ב, במערב ב ו, ובצפון ב. הוא מוקף ברובו בהרים:  במזרח ו במערב. המחוז מכיל גם את האי , האי השביעי בגודלו בקוריאה הדרומית הממוקם בים יפן.

## דמוגרפיה

### ערים, עיירות וכפרים

### דת
על פי מפקד האוכלוסין של 2015, 25.3% מהתושבים מאמינים בבודהיזם, 18.5% נוצרים (13.3% פרוטסטנטים ו-5.2% קתולים). 55.4% מהאוכלוסייה הם לא דתיים. לפי נתוני 2024: 49% לא דתיים, 24% בודהיסטים, 15% פרוטסטנטים, 10% קתולים ו-2% אחרים.

## כלכלה
באוקטובר 2022 הודיע המחוז על תוכניתו להפוך לאזור מוביל שבמרכזו המטאברס המקומי. זהו גם מתחם מיוחד לתעשיות אסטרטגיות לאומיות בתחום ההיי-טק של מוליכים למחצה וסוללות נטענות.

ממוזער|נוף לילי של פוהאנג
תעשיית השירותים מהווה 58.3% מהתעשייה במחוז, תעשיית הכרייה מהווה 30.6%, בנייה מהווה 10.5% וחקלאות ודיג מהווים 0.6%.

## תגליות ארכאולוגיות
בספטמבר 2021 הודיעו ארכאולוגים על גילוי שלד אישה בן 1500 שנה עם שרשרת וצמיד במחוז צפון קיונגסאנג. שרידיה של אישה בגובה 135 סנטימטרים, שעל פי ההערכות מתה בשנות ה-20 לחייה, התגלו יחד עם עצמות של בעלי חיים כמו סוסים ופרות, כמו גם כלי חרס.

## קישורים חיצוניים

## הערות שוליים

קטגוריה:קוריאה הדרומית: גאוגרפיה
קטגוריה:קוריאה הדרומית: חלוקה מנהלית
חוק סקירת האנטישמיות העולמית

**חוק סקירת האנטישמיות העולמית** (באנגלית: **Global Anti-Semitism Review Act of 2004**) הוא חוק פדרלי של ארצות הברית שאושר בשנת 2004, המחייב את מחלקת המדינה של ארצות הברית לערוך דיווחים שנתיים מפורטים על תופעת אנטישמיות ברחבי העולם, ולמנות שליח מיוחד לנושא במסגרת משרד השליח המיוחד למעקב ולמאבק באנטישמיות.

## רקע
את הצעת החוק יזם חבר הקונגרס הדמוקרטי טום לנטוס מקליפורניה, ניצול השואה היחיד שכיהן בבית הנבחרים של ארצות הברית. לנטוס, שכיהן כחבר הבכיר בוועדת החוץ של בית הנבחרים, הגיש את ההצעה בעקבות עלייה חדה במקרי אנטישמיות בעולם בראשית שנות ה-2000, ובייחוד באירופה. הצעת החוק דרשה הקמת משרד ייעודי במחלקת המדינה, אשר יעקוב וידווח על מצבם של יהודים ברחבי העולם, ויגיש דוחות שנתיים מפורטים בנושא.
## הליך החקיקה
הצעת לנטוס זכתה לתמיכה דו-מפלגתית, אך עוררה התנגדות במחלקת המדינה של ארצות הברית, בראשות מזכיר המדינה קולין פאוול, שטענה כי דיווח על אנטישמיות כבר נכלל בדוחות שנתיים אחרים, וכי טיפול נפרד בתופעה עלול להיתפס כהעדפה לקבוצת מיעוט מסוימת. לנטוס דחה את הטענות והשווה את ההתנגדות לעמדות שהחזיקה המחלקה בשנות ה-30 של המאה ה-20 בנוגע לקליטת פליטים יהודים מגרמניה הנאצית.

במקביל, הוצגה בסנאט הצעה מתונה יותר על ידי הסנאטור הרפובליקני ג'ורג' ווינוביץ' וחבר הקונגרס הרפובליקני כריס סמית', שלא כללה הקמת משרד חדש אלא דיווח חד-פעמי והרחבת האזכורים בנושא בדוחות קיימים. לאחר משא ומתן, אוחדו ההצעות, וב-8 באוקטובר 2004 אושרה הגרסה הסופית בשני בתי הקונגרס ברוב גורף.

## אישור וכניסה לתוקף
ב-16 באוקטובר 2004 חתם נשיא ארצות הברית ג'ורג' ווקר בוש על החוק בעת ביקורו בפלורידה. בדבריו הדגיש כי "הגנה על החירות משמעה גם בלימת הרוע של האנטישמיות".

## יישום והשלכות
בהתאם לחוק, מונה שליח מיוחד לניטור ומאבק באנטישמיות. הראשון שמילא את התפקיד היה גרג ריקמן, שנכנס לתפקידו ב-22 במאי 2006 ושירת עד תום כהונת ממשל בוש. הדו"ח הראשון שפורסם מכוח החוק, "אנטישמיות עכשווית בעולם: דו"ח לקונגרס של ארצות הברית", יצא לאור במרץ 2008.

בשנת 2021 תוקן החוק כך שדרגת השליח המיוחד הועלתה לדרגת שגריר, מה שמחייב את מינויו באישור נשיא ארצות הברית ובאישור הסנאט.

## קישורים חיצוניים
* נוסח החוק המלא – אתר הקונגרס של ארצות הברית
* דו"חות משרד השליח המיוחד לניטור ומאבק באנטישמיות

## הערות שוליים

קטגוריה:ארצות הברית: אנטישמיות
קטגוריה:נשיאות ג'ורג' ווקר בוש
קטגוריה:מאבק באנטישמיות
קטגוריה:ארצות הברית: חוקים פדרליים
קטגוריה:מחלקת המדינה של ארצות הברית
עונת 2011/2012 בליגת העל הארגנטינאית

**עונת 2011/2012 בליגת העל הארגנטינאית** הייתה העונה ה-121 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-5 באוגוסט 2011 והסתיימו ב-1 ביולי 2012.  

בהתאם לתוצאות של העונה הקודמת קילמס אתלטיקו קלוב, הורקאן, ריבר פלייט וחימנסיה לה פלאטה ירדו ליגה. במקומם עלו אתלטיקו דה רפאלה, אוניון וסן מרטין דה סן חואן ובלגראנו.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

לקביעת היורדות לליגה משנה הוכנה טבלה של הישגי הקבוצות בעונות 2008/2009, 2009/2010 ו-2010/2011. 2 קבוצות אחרונות בטבלה זו ירדו ליגה. 2 קבוצות נוספות שיחקו משחקי מבחן (משחק בית ומשחק חוץ) נגד קבוצות מליגת המשנה הארגנטינאית.

בוקה ג'וניורס זכתה בתחרות אפרטורה (תואר ה-30 של הקבוצה), בהמשך ארסנאל דה סרנדי זכתה בתחרות קאלוסורה (התואר הראשון של הקבוצה). העפלה לגביע ליברטדורס 2012 הוענקה על בסיס סיכום תוצאות ב-2 תחרויות של העונה, סך הכול העפילו 3 קבוצות.

בהתאם לטבלת הישגים בעונות קודמות אולימפו ובאנפילד ירדו ליגה. סן לורנסו וסן מרטין דה סן חואן שיחקו משחקי מבחן. הם ניצחו ונותרו בליגה.

רובן רמירס מגודוי קרוס כבש 12 שערים וזכה בתואר מלך השערים של אפרטורה שנה שנייה ברציפות. קרלוס לונה מטיגרה כבש 12 שערים וזכה בתואר מלך השערים של קלאוסורה.

פרס כדורגלן השנה בארגנטינה הוענק לליונל מסי מברצלונה () (בפעם השישית) ולליסנדרו אסקייל לופס מארסנאל דה סארנדי כשחקן ליגת העל.

### תחרות אפרטורה

התחרות החלה ב-5 באוגוסט והסתיימה ב-12 בדצמבר.  

## אליפות קלאוסורה

התחרות החלה ב-10 בפברואר והסתיימה ב-24 ביוני.  

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-2011
קטגוריה:תחרויות כדורגל ב-2012
קטגוריה:עונות בליגת העל הארגנטינאית
קטגוריה:2011 באמריקה הדרומית
קטגוריה:2012 באמריקה הדרומית
ג'ורג'ינה רודריגז

**ג'ורג'ינה רודריגז הרננדס** (בספרדית: **Georgina Rodríguez**; נולדה ב-27 בינואר 1994) היא אושיית רשת, דוגמנית ויזמית ארגנטינאית-ספרדייה. היא התפרסמה בזכות מערכת היחסים שלה עם הכדורגלן הפורטוגלי כריסטיאנו רונאלדו. מערכת היחסים ביניהם משכה את תשומת הלב התקשורתית ועזרה לה לבנות קהל עוקבים עצום באינסטגרם ובערוצי מדיה חברתית אחרים. בנוסף להצלחתה כדוגמנית, ג'ורג'ינה גם עסקה במיזמים בתחום האופנה, שיתפה פעולה עם מותגים יוקרתיים והשיקה קו בגדים משלה. בשנת 2022 עלתה בנטפליקס תוכנית ריאליטי הנושאת את שמה "אני ג'ורג'ינה'', העוסקת בחייה האישיים. בתוכנית זו היא משמשת גם כמפיקה.

## ראשית חייה
רודריגז נולדה בבואנוס איירס, ארגנטינה, לאב ארגנטינאי ואם ספרדייה. אביה, חורחה רודריגז, ריצה עשר שנים בכלא בגין סחר בסמים בספרד. משפחתה התגוררה בתחילה עם קרובי משפחתה מצד אביה. יש לה אחות ואחות למחצה. כשהייתה רודריגז בת שנה, אמה החליטה לחזור לספרד, והמשפחה עברה לעיר חאקה בצפון ספרד, במחוז הואסקה.

רודריגז למדה בלט מגיל ארבע אך פרשה משום שמשפחתה לא יכלה לממן יותר את הלימודים. בגיל 18 עברה למדריד, שם עבדה בקמעונאות במהלך היום ובבר בסופי שבוע כדי לפרנס את עצמה. בסופו של דבר היא קיבלה משרת מכירות בחנות גוצ'י, שם פגשה מאוחר יותר את כריסטיאנו רונאלדו.

## קריירה
מאז שנעשתה אישיות מפורסמת, בנתה רודריגז קריירה כדוגמנית ומשפיענית, והופיעה בקמפיינים של גוצ'י, פראדה ושאנל. היא גם עיטרה את שערי המהדורות הבינלאומיות של "ווג", הרפרס בזאר ו-"Elle", והופיעה במאמרי מערכת שהדגישו את סגנונה הייחודי ואת העניין העולמי סביבה.

במרץ 2024, רודריגז צעדה על המסלול בשבוע האופנה בפריז, כשהיא לבושה בשמלה אדומה עם המספר שבע, שדמה לחולצות של רונאלדו בתקופתו במנצ'סטר יונייטד, ריאל מדריד ויובנטוס.

מעבר לדוגמנות, רודריגז שיתפה פעולה עם מותגי יופי גדולים, השיקה קו עיצובי משלה, וכיכבה בסדרת הריאליטי של נטפליקס "אני ג'ורג'ינה", שסיפקה לקהל הצצה אל מאחורי הקלעים של חייה, משפחתה ועבודתה. היא גם ניצלה את הפלטפורמה שלה כדי לתמוך במיזמים פילנתרופיים שונים, במיוחד כאלה הקשורים לבריאות וחינוך ילדים.

## קישורים חיצוניים

## הערות שוליים

קטגוריה:דוגמניות ספרדיות
קטגוריה:ארגנטינאיות שנולדו ב-1994
קטגוריה:ארגנטינאים שנולדו ב-1994
קטגוריה:ספרדים שנולדו ב-1994
קטגוריה:ספרדיות שנולדו ב-1994